eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo es en eo eo eo eo eo eo eo eo eo eo eo eo es eo eo eo eo eo en sv fr de hbs_lat en fr en es es es es es es eo es es eo es en es es en en eo es es es es pt eo es eo es
Prezento de la hispana traduko de "La Zamenhof-strato"
Hispana Esperanto-Federacio prezentas dum tiuj ĉi tagoj la tradukon al la hispana lingvo de la libro “La Zamenhof-Strato”, de la pola ĵurnalisto kaj movadano Roman Dobrzyński. Kiel sciate, la libro, verkita originale en la pola kaj en Esperanto, kaj jam tradukita antaŭe al aliaj 12 lingvoj, konsistas el la konversado de la aŭtoro kun Inĝ. Louis-Christophe Zaleski-Zamenhof, la nepo de la iniciatinto de Esperanto, D-ro. L.L. Zamenhof, kaj en ĝi oni traktas ne nur la personecojn de ambaŭ figuroj, sed ankaŭ la historiajn cirkonstancojn kiujn ili travivis en tiu turmenta tempo.
La traduko en la hispanan estis lanĉita okaze de la kunmemoro de la Jaro Zamenhof, la 100a datreveno de la forpaso de Dro. Zamenhof, kaj koincidas kun la 76 Hispana Kongreso de Esperanto, kiu okazas en la aragona urbo Teruelo inter la 23a kaj la 25a de junio 2017.
La unua prezentado al la ĝenerala publiko de la libro, ĵus eldonita, okazis en Madrido, en la sidejo de la kulturinstitucio por la juda kulturo Centro Sefarad-Israel, kun la kunlaboro de la Pola Kultur-Instituto. Post baza prezento fare de Miguel de Lucas, Ĝenerala Direktoro de la Centro Sefarad-Israel, kaj Mirosława Kubas-Paradowska, direktoro de la Pola Instituto en Madrido, la libron kaj la aŭtoron prezentis José Antonio del Barrio, prezidanto de Hispana Esperanto-Federacio, kaj poste Roman Dobrzyński parolis pri la ekesto kaj la enhavo de la libro.
La 22an de junio, la libro estos denove prezentata en ĝenerala kunteksto en la urbo Zaragozo, en la Biblioteko de Aragono denove kun ĉeesto de la aŭtoro.
La prezentado al la esperantistoj okazos dum la Hispana Kongreso de Esperanto, la 24an de junio en Teruelo. La kongreso kunigos pli ol 150 esperantistojn el plejmultaj hispanaj regionoj kaj ĉ. 20 aliaj landoj. En tiu urbo oni aparte kunmemoros la Jaron Zamenhof, ne nur per tiu ĉi prezentado, sed per speciala postkongresa seminario, la 26an kaj 27an de junio, kunlabore kun UEA.
Alia datreveno speciale memorigota estas la 800 jaroj de la historio de la Geamantoj de Teruelo, tre fama literatura legendo en Hispanio. Dum la Kongreso estas antaŭvidata krome la prezentado de aliaj interesaj libroj, inter alie, la teatraĵo “La defio vivi kaj krei”, de Fernando J. López, omaĝe al la aragona kinreĝisoro Luis Buñuel, kaj “Tagoj kaj Ruinoj”, taglibro de la ekzilo de la historia esperantisto Jaume Grau Casas. Aparte, ne mankos muziko, kun Martin Wiese kaj Kajto Kvarope, turismaj vizitoj al Teruelo kaj historia urbo Albarracín, oni trairos la lokojn kie okazis la terura Batalo de Teruelo dum la hispana interna milito, oni inaŭguros novan “placon Esperanto” en la urbo, kaj multo pli.
Venu, mankas malmultaj tagoj sed vi ankoraŭ havas tempo nin akompani!
Martin Wiese koncertos en Hispanio
La 24an de junio, dum la Hispana Kongreso de Esperanto, Martin Wiese koncertos en Teruelo, en la t.n. Fonda del Tozal, tipa kaj historia gastejo de la urbo.
Iom antaŭe, la 21an de junio, Martin prezentos iujn kantojn dum la prezentado de la Kongreso en la 'Domo de Aragono' en Madrido.
Por Martin, Esperanto sinonimas al muziko. Li esperantistiĝis meze de la 80-aj jaroj per kanti kun 'Amplifiki', la tiam plej fama esperanta rokbando. En 1986 li estis kunfondinto de la rokbando 'Persone', kiu multe turneis kaj eldonis plurajn albumojn kun originale esperanta muziko. Post malaktiviĝo de Persone, Martin persiste daŭrigas la mision pri altnivelaj kantoj en esperanto. Plej ofte sola kun akustika gitaro, sed foje kun plena rokbando nomata 'Martin kaj la talpoj'. Sub tiu nomo li eldonis ĝis nun du albumojn: 'Pli ol nenio' kaj 'Superbazaro'. Dum la jaroj li verkis multajn dekojn da kantoj en esperanto – rokaj, vervaj, melankoliaj, etosplenaj.
Publikigita la provizora programo de la Hispana Kongreso de Esperanto
Inaŭguro de la Jaro Zamenhof en Hispanio
Komenciĝas la Jaro Zamenhof en Hispanio
Feliĉajn festojn kaj belan Jaron Zamenhof!
Intervjuo kun @AlejandroDuopo anglalingve pri la hispana traduko de "La Zamenhof-strato" en @RadioSefarad https://t.co/0DvjZNqapZ #Esperanto
Konstanta amo transe de la morto - Miguel Fernández: https://t.co/1bNpER9Bey vía @YouTube
He añadido un vídeo a una lista de reproducción de @YouTube (https://t.co/1bNpER9Bey - Konstanta amo transe de la morto - Miguel
Esperantistoj de diversaj landoj salutas en la malfermo de la 76a Hispana Kongreso de Esperanto okazinta en... https://t.co/hTpVMpMfNb
He añadido un vídeo a una lista de reproducción de @YouTube (https://t.co/hTpVMpMfNb - Salutoj de eksterlandaj kongresanoj - 76a
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.